Psalmus 9
Psalmus 9 libri Psalmorum in Nova Vulgata Bibliorum versione incipit "Confitebor tibi, Domine, in toto corde meo". Superscriptio eius in Nova Vulgata est "Magistro chori. Ad modum cantici 'Mut labben'. PSALMUS. David". Psalmus 9 in Septuaginta translatione Graeca et plurimis versionibus Christianis ante reformationem factis triginta novem versus continet, sed in Bibliis Hebraicis et versionibus recentioribus hi in duos psalmum nonum et decimum dividuntur. Utique hi triginta novem versus unam acrostichidem formant, in qua quisque versus litterâ alphabeti Hebraici incipit. Iohannes Calvinus sic argumentum psalmi descripsit: David postquam recensuit superiores quas adeptus erat victorias, ac in earum sucessu, Dei gratiam et virtutem magnifice extulit: nunc denuo surgentibus novis hostibus et periculis, implorat eiusdem Dei fidem quem prius Liberatorem erat expertus, eorumque superbiam prosterni optat.